Íbúar Boulder-sýslu í Colorado í Bandaríkjunum gátu snúið aftur heim í gær eftir að ofsafengnir gróðureldar skildu eftir sig slóð eyðileggingar á örskömmum tíma. Ekki hefur verið tilkynnt að neinn hafi farist og segir ríkisstjórinn það nýárskraftaverk, verði það raunin.
Þúsundir þurftu að leita skjóls á fimmtudag þegar ekkert varð við eldana ráðið. Staðfest hefur verið að fimm hundruð hús brunnu. Enn á eftir að meta skemmdir og segir Joe Pelle, lögreglustjóri Boulder-sýslu, það ekki þurfa að koma á óvart ef þúsund hús reynist ónýt. Það vildi til happs að það byrjaði að snjóa í gær og það slokknaði að mestu í síðustu glæðunum í nótt. Síðdegis í gær gátu margir íbúanna snúið aftur. Sumir svo heppnir að heimili þeirra standa enn, aðrir ekki.
I don`t even really know. I`ve been in this house for six years. I`m a contractor. I had re-done the whole thing.
Ég hef búið í þessu húsi í sex ár. Ég er verktaki og var búin að taka það allt í gegn. Segir Josh Mitchell sem gleðst þó yfir því að hænsnahúsið hans hafi sloppið og að allar hænurnar, tíu talsins, séu á lífi.
Sjö, hið minnsta, særðust í eldunum og þykir mikil mildi að ekki hafi farið verr.
Looks like schools were spared, and we might have our very own New Year's miracle on our hands if it holds up that there was no loss of life.
Ríkisstjóri Colorado, Jared Polis, segir að svo virðist sem engir skólar hafi brunnið og að það líti út fyrir nýárskraftaverk, sé það raunin að enginn hafi farist í hamförunum.
Langvarandi þurrkur hefur verið á þessum slóðum; hlýindi og svo bættist við mikill vindur á fimmtudag og eldarnir breiddust út á ógnarhraða. Gróðureldar eru ekki óþekktir í ríkinu en afar óvenjulegt þykir að þeir kvikni í desember.
Ríkisstjóri Colorado í Bandaríkjunum segir það nýárskraftaverk að enginn hafi farist í skógareldunum miklu í Boulder-sýslu á fimmtudag. Það byrjaði að snjóa í gær og eldurinn er að mestu slökktur. 